**Приложение №6**

**Методика и критерии за подбор и оценка на проектни предложения по**

**Процедура №2021BG16FFPR001-3.002 „Подпомагане на интермодални оператори, включително развитие на съществуващи терминали“**

**за финансиране от Програма „Транспортна свързаност“ 2021-2027 г.**

# Обхват на финансираните дейности

В Условията за кандидатстване е посочен обхватът на финансираните дейности, които е определен за постигане на целта на политиката (ЦП 3): „По-добре свързана Европа чрез подобряване на мобилността и регионалната свързаност на ИКТ“ по Приоритет по ЦП 3: „Подобряване на интермодалността“.

# Процедура и етапи на оценка и класиране

Предвидено е безвъзмездната финансова помощ (БФП) по ПТС по настоящата процедура да се предоставя на чрез подбор на проектни предложения Процедурите, правилата и указанията за подготовката и оценката на проектните предложения за предоставяне на безвъзмездна финансова помощ са разписани в Насоките по процедурата.

Процесът на оценка на проектните предложения протича на следните етапи – „проверка за административно съответствие“, „проверка за допустимост“, „техническа и финансова оценка“.

Работата на оценителната комисия започва след изтичане на крайния срок за подаване на проектни предложения.

Всеки оценител извършва последователно административна проверка, проверка на допустимост и техническа и финансова оценка, като резултатите отразява в оценителна таблица.

Преминаването от един в друг етап на оценка се осъществява след решение на оценителната комисия, взето с мнозинство.

Класиране на проектните предложения се извършва след приключване на етапа „оценка“ на всички проектни предложения, преминали етапите за проверка за административно съответствие и допустимост. Класирането на проектните предложения се осъществява с решение на оценителната комисия, взето с мнозинство.

# Метод за оценка и класиране на проектните предложения

# Проверка за административно съответствие и допустимост

***Проверка за административно съответствие***

*Проверка за административно съответствие* на проектното предложение се прилага при оценката на всички подадени проектни предложения. Членовете на Оценителната комисия проверяват за административното съответствие на проектното предложение за съответствие с административните критерии. Проверките за административно съответствие включват основно коректното попълване на формуляра за кандидатстване (ФК) и представянето на изисканите документи към него.

Всички критерии за оценка на административното съответствие се оценяват с отговор „да“ или „не“, което се отразява в оценителни таблици.

За да се премине на следващия етап на оценка по всички критерии трябва да е получена положителна оценка. Когато при проверката се установи **липса на документи и/или друга нередовност**, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.

При несъответствие с някое от посочените изисквания проектното предложение се отхвърля.

***Проверка за допустимост***

След проверката за административното съответствие на проектното предложение, оценителната комисия извършва проверка за допустимост на кандидата и на проекта.

Първо се пристъпва към проверката за допустимост на кандидата. При несъответствие с някое от посочените изисквания проектното предложение се отхвърля.

Проектните предложения преминали успешно проверката за допустимост на кандидата преминават към проверка за допустимост на проектното предложение. Проверката за допустимост е важен етап от оценката на проекта. Отговорите на въпросите за допустимост са или „да”, или „не”. Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.В случай, че всички изисквания са изцяло удовлетворени, се преминава към следващия втори етап – техническа и финансова оценка.За да се премине на следващия етап на оценка, по всички критерии трябва да е получена положителна оценка „да“.

В случай, че по някой от критериите е получена отрицателна оценка „не“ ФК се отхвърля. Ако проектното предложение (всички дейности, включени в него) е/са недопустимо/и, то проектното предложение не се процедира за по-нататъшна оценка (не преминава).

# Оценка на проектните предложения

Този етап включва финансова и техническа оценка на проектното предложение въз основа на критерии посочени в раздел 3.4. Проверката за наличие/съответствие с всеки критерии и под-критерии се определя с „да“ или „не“, като при отговор „да“ съответния критерий носи определени в таблицата в т.3.3 точки, които отговарят на тежестта на критерия в общата оценка. Максималният брой точки е 90.

За оценка по критериите се изисква от бенефициента осигуряване на подробна информация, като изискванията към нея са посочени в Насоките по настоящата процедура и приложения към Формуляра за кандидатстване.

* 1. **Класиране на проектните предложения**

След етапите на проверката за допустимост и оценка, проектните предложения ще бъдат класирани по низходящ ред, като на първо място ще бъдат класирани проектните предложения получили най-много точки.

За проектни предложения, които са получили еднакъв брой точки на етап „Техническа и финансова оценка“, класирането ще се извърши по следния начин: Проектните предложения ще бъдат класирани съобразно получения брой точки по раздел „Икономическа и финансова стабилност на кандидата и капацитет на кандидата в инвестиционни проекти и управление“. В случай, че проектните предложения имат равен брой точки по посочения раздел, същите ще бъдат класирани съобразно получения брой точки по раздел „Приоритизиране на проекта“. В случай, че проектните предложения имат равен брой точки и по този раздел същите ще бъдат класирани съобразно получения брой точки по раздел „Ефект от изпълнението на проекта“.

* 1. **Критерии за проверка за административно съответствие и допустимост**

**КРИТЕРИИ ЗА АДМИНИСТРАТИВНО СЪОТВЕТСТВИЕ**

|  |  |  |  |  |
| --- | --- | --- | --- | --- |
| ***№*** | ***Критерии:*** | **ДА** | **НЕ** | **Източник на информация** |
|  | Проектното предложение е изготвено в правилния Формуляр за кандидатстване, одобрен по настоящата процедура, с попълнени всички раздели, за които е указано, че са задължителни. |  |  | *ИСУН* |
|  | Формулярът за кандидатстване е подаден по електронен път чрез системата ИСУН 2020 и е на български език, с изключение на т. 1 полета „Наименование на проектното предложение на английски език“ и „Кратко описание на проектното предложение на английски език“, които следва да са попълнени на английски език[[1]](#footnote-1). |  |  | *ИСУН* |
|  | Декларация, че кандидатът е запознат с условията за кандидатстване – попълнена по образец (Приложение 1) –оригинал. |  |  | *Приложения към ФК в ИСУН* |
|  | Документ за оправомощаване на лицето, което подписва с КЕП от името на кандидата на документите за кандидатстване в ИСУН 2020 (в случай че е приложимо) |  |  | *Приложения към ФК в ИСУН* |
|  | Анализ разходи ползи, изготвен съгласно Критерии за осигуряване на информация за инвестиционни проекти (Приложение 5) и Методология за подготовка на Анализ разходи-ползи (Приложение 4) – подписан от лице с право да представлява кандидата **–** оригинал. |  |  | *Приложения към ФК в ИСУН* |
|  | Финансов модел към Анализ разходи-ползи приложен във формат excel с открити формули и връзки, позволяващ проверка |  |  | *Приложения към ФК в ИСУН* |
|  | Картен материал, определящ местонахождението на обекта |  |  | *Приложения към ФК в ИСУН* |
|  | Проучване за осъществимост/Предпроектно проучване, включително Анализ на търсенето, изготвено съгласно Критерии за осигуряване на информация за инвестиционни проекти (Приложение 5) |  |  | *Приложения към ФК в ИСУН* |
|  | Комуникационен план - попълнен по образец (Приложение 7) |  |  | *Приложения към ФК в ИСУН* |
|  | Техническа спецификация или КСС на предвидените за закупуване или изграждане ДМА и ДНА и подписана от лице с право да представлява кандидата – оригинал. |  |  | *Приложения към ФК в ИСУН* |
|  | Оферта и/или извлечение от каталог на производител/ доставчик и/или проучване в интернет[[2]](#footnote-2) за всяка отделна инвестиция в активи – ДМА и ДНА с предложена цена от производителя/доставчик/строител – копие заверено от кандидата. |  |  | *Приложения към ФК в ИСУН* |
|  | Отчет за приходите и разходите и Счетоводен баланс за 2021 г., 2022 г. и 2023 г. (индивидуален) - копие заверено от кандидата. В случай че посочените документи са оповестени в Търговския регистър към датата на кандидатстване и са в идентичен формат на този, в който са подадени към НСИ, това обстоятелство ще се проверява по служебен път съгласно чл. 23, ал. 6 от Закона за търговския регистър. |  |  | *Приложения към ФК в ИСУН* |
|  | Справка за приходите и разходите по видове и икономически дейности за 2021 г., 2022 г. и 2023 г. - копие заверено от кандидата. В случай че посочените документи са оповестени в Търговския регистър към датата на кандидатстване и са в идентичен формат на този, в който са подадени към НСИ, това обстоятелство ще се проверява по служебен път съгласно чл. 23, ал. 6 от Закона за търговския регистър. |  |  | *Приложения към ФК в ИСУН* |
|  | Справка за нетекущите (дълготрайните) активи за 2021 г., 2022 г. и 2023 г. копие заверено от кандидата. В случай че посочените документи са оповестени в Търговския регистър към датата на кандидатстване и са в идентичен формат на този, в който са подадени към НСИ, това обстоятелство ще се проверява по служебен път съгласно чл. 23, ал. 6 от Закона за търговския регистър. |  |  | *Приложения към ФК в ИСУН* |
|  |  |  |  |  |

**КРИТЕРИИ ЗА ОЦЕНКА НА ДОПУСТИМОСТ НА КАНДИТАТА**

| **№** | **Критерий** | **да** | **не** | **НП** | **Източник** |
| --- | --- | --- | --- | --- | --- |
| 1. | Кандидатът е търговец по смисъла на Търговския закон или Закона за кооперациите или е еквивалентно лице по смисъла на законодателството на държава-членка на Европейското икономическо пространство. |  |  |  | *Търговски регистър или съответно посочена еквивалентна идентификационна информация и извадка от регистър на съдебен или административен орган от държавата-членка, в която търговецът е установен.* |
| 2. | Формулярът за кандидатстване е подаден от бенефициент, посочен в Насоките като допустим бенефициент по настоящата процедура. |  |  |  | *Формуляр за кандидатстване, „Данни за кандидата“, в .т.ч. има възможност за обслужване на жп товари* |
| 3. | Кандидатът има минимум три приключени финансови години (2021, 2022, 2023 г.) преди датата на обявяване на настоящата процедура за подбор на проекти. |  |  |  | *Отчет за приходите и разходите и Счетоводен баланс за 2021 г., 2022 г. и 2023 г.* |
| 4. | Кандидатът не е предприятие - обект на неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар. |  |  |  | *Декларация за държавни помощи;*  *https://stateaid.minfin.bg/bg/483*  ***https://competition-policy.ec.europa.eu/state-aid/procedures/recovery-unlawful-aid\_en*** |
| 5. | Кандидатът не е предприятие в затруднено положение и по отношение на него не е изпълнено нито едно от следните обстоятелства:   1. .В случай на акционерно дружество, дружество с ограничена отговорност, командитно дружество с акции или кооперация или други дружества по Приложение I към Директива 2013/34/ЕС (което не е МСП, което съществува по-малко от три години), когато неговият записан акционерен капитал е намалял с повече от половината поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надхвърля половината от записания акционерен капитал. За целите на настоящата разпоредба под понятието „дружество с ограничена отговорност" се разбира по-специално видовете дружества, посочени в приложение I към Директива 2013/34/ЕС, а понятието „акционерен капитал" включва, когато е уместно, премии от акции. 2. В случай на събирателно дружество, командитно дружество или едноличен търговец или други лица по Приложение II към Директива 2013/34/ЕС (което не е МСП, което съществува по-малко от три години), когато капиталът, вписан в баланса на дружеството, е намалял с повече от половината поради натрупани загуби. За целите на настоящата разпоредба под понятието „дружество, при което поне някои съдружници носят неограничена отговорност за задълженията на друже¬ството", се разбира по-специално типовете дружества, посочени в приложение II към Директива 2013/34/ЕС. 3. Когато предприятието е в процедура по колективна несъстоятелност или отговаря на критериите на своето вътрешно право, за да бъде обект на процедура по колективна несъстоятелност по искане на неговите креди¬тори. 4. Когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране. |  |  |  | *Декларация за държавни помощи;*  *Отчет за приходите и разходите и Счетоводен баланс; Търговски регистър;* |
| 6. | Кандидатът не попада, под което и да е от условията, изброени в общите критерии за недопустимост на кандидатите от Насоките за кандидатстване по настоящата процедура, а именно:  a) са обявени в несъстоятелност или са в ликвидация, тяхната дейност е поставена под съдебен надзор, са сключили споразумение с кредитори, са преустановили дейността си, са обект на производство, свързано с такива въпроси или се намират в подобна процедура съгласно националните законови и подзаконови актове;  б) те или лицата с правомощия за представителство, вземане на решения или контрол спрямо тях са осъдени за престъпление по служба с влязла в сила присъда;  в) признати са за виновни за тежки правонарушения при упражняване на професионалната си дейност, доказани с всякакви средства, които Управляващия орган може да обоснове включително с решения на Европейската инвестиционна банка и на международни организации;  г) не са изпълнили задължения, свързани с плащане на вноски за социално осигуряване или плащане на данъци по българското законодателство, освен ако е допуснато разсрочване или отсрочване на задълженията;  д) те или лицата с правомощия за представителство, вземане на решения или контрол спрямо тях са осъдени с влязла в сила присъда за измама, корупция, участие в престъпна организация, изпиране на пари или всякаква друга незаконна дейност, ако тази незаконна дейност накърнява финансовите интереси на Съюза;  е) им е наложено административно наказание отстраняване на съответния кандидат или оферент , или изпълнител от поръчките или безвъзмездните средства от бюджета на ЕС за срок до 10 години поради:  - умишлено представяне на документи с невярно съдържание при осигуряване на информацията, изискана като условие за участие в процедура, или за непредоставяне на тази информация;  - сериозно нарушение на техните задължения по договори, финансирани от бюджета на ЕС.  ж) са обект на конфликт на интереси по смисъла на член 57 от Регламент (ЕС, ЕВРАТОМ) № 966/2012 на Европейския парламент и на Съвета от 25 октомври 2012 относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета, включително и:  i) които и/или при които член на управителен или контролен орган, както и временно изпълняващ такава длъжност, включително прокурист или търговски пълномощник, е свързано лице по смисъла на § 1, т. 1 от допълнителната разпоредба на Закона за предотвратяване и установяване на конфликт на интереси с ръководителя на Управляващия орган или със служители на ръководна длъжност в Управляващия орган;  ii) с които лице, на трудово или служебно правоотношение в Управляващия орган до една година от прекратяване на правоотношението е в трудов или друг договор за изпълнение на ръководни или контролни функции или в които такова лице е съдружник, притежава дялове или акции или е управител или член на орган на управление или контрол;  iii) ограниченията по т. ii се прилагат и за кандидатите, които са свързани с дружества, за които са налице обстоятелствата по предходната точка;  iv) е лице или се представлява от лице, което е на трудово или служебно правоотношение в Управляващия орган до една година от прекратяване на правоотношението;  v) конфликт на интереси е налице и когато лицето, предоставящо консултантски услуги на кандидата, попада в случаите по т. i – iv.  з) умишлено са представили невярна информация с оглед получаване на безвъзмездна помощ по настоящата процедура или не са представили изискваната информация. |  |  |  | *Декларация, че кандидатът е запознат с условията за кандидатстване и условията за изпълнение;* |

**КРИТЕРИИ ЗА ОЦЕНКА НА ДОПУСТИМОСТ НА ПРОЕКТА**

|  |  |  |  |  |  |
| --- | --- | --- | --- | --- | --- |
| **№** | **Критерий** | **да** | **не** | **НП** | **Източник** |
| 1. | Продължителността на проекта не надхвърля срока за изпълнение на дейностите по през периода 2021-2027 г. |  |  |  | *Формуляр за кандидатстване, т. 1 „Основни данни“* |
| 2. | Дейностите по проекта се изпълняват само на територията на Република България. |  |  |  | *Формуляр за кандидатстване, т. 1 „Основни данни“* |
| 3. | Проектът е насочен към постигане на минимум една от следните цели:  3.1. повишаване на дела на интермодалните превози в общия дял на дейността на оператора.  3.2. Повишаване на конкурентоспособността на интермодалния терминал чрез осъществяване на инвестиции позволяващи повишаване на капацитета, намаляване на времето за обработка, разширяване на портфолиото от предлагани услуги, обезпечаването на обработката и съхранението на ИТЕ. |  |  |  | *Формуляр за кандидатстване, т. 1 „Основни данни“, ред „Цел/и на проектното предложение“.* |
| 4. | Проектът включва минимум една от следните приоритетни дейности:  4.1.Закупуване на ново оборудване за претоварване и/или маневриране;  4.2. Изграждане и/или реконструкция на инфраструктура за достъп - инфраструктура, необходима за осигуряването на достъп и по-специално изграждане/рехабилитация на железопътни коловози и/или пътища на територията на терминала |  |  |  | *Формуляр за кандидатстване, „План за изпълнение/Дейности по проекта“* |
| 5. | Информацията във ФК показва, че всички дейности по проекта не са започнали преди подаването на ФК до управляващия орган. |  |  |  | *Формуляр за кандидатстване, „Основни данни“* |
| 6. | Планираният времеви график за изпълнение на проекта попада в периода на допустимост на разходите за финансиране от ЕФРР между дата на одобрение на схемата за нотифицирана помощ от ЕК и 31 декември 2029 г. |  |  |  | *Формуляр за кандидатстване, График на проекта“* |
| 7. | Проектното предложение включва Комуникационен план с мерки за видимост, прозрачност и комуникация съгласно Насоките по процедурата. |  |  |  | *Приложение 7 към Формуляра за кандидатстване* |
| 8. | Бенефициентът е декларирал, че дейностите, финансирани по проекта, не се финансират/не са финансирани от друг проект/програма или друга финансова схема с източник националния бюджет, бюджета на ЕС или друга донорска програма и е извършена проверка за липса на двойно финансиране. |  |  |  | *Декларация за липса на двойно финансиране* |
| 9. | Описанието на проекта показва свързаност и съгласуваност на проекта с **приложимите хоризонтални принципи** за равенство между половете, недискриминация (основана на пол, расов или етнически произход, религия или вероизповедание, увреждане, възраст или сексуална ориентация) и достъпност на всички етапи на програмиране и изпълнение устойчиво развитие (включващо: опазване на околната среда, ефективно използване на ресурсите, смекчаване измененията на климата и адаптация към него, устойчивост при бедствия, превенция и управление на риска от бедствия); партньорство и многостепенно управление; държавни помощи/непомощ - съответният проект отговаря на условията за приложим режим на държавна помощ, разписан в Насоките за кандидатстване, съгласувани по реда на чл. 26, ал.3 от ЗУСЕФСУ; обществени поръчки; конкурентоспособност и други приложими. Инвестициите по проекта гарантират зачитане на основните права и съответствие с Хартата на основните права на Европейския съюз. |  |  |  | *Формуляр за кандидатстване, т. „Допълнителна информация необходима за оценка на проектното предложение“* |
| 12. | Правилност на изчислението на **общия размер на разходите и общия размер на допустимите разход**и |  |  |  | *Съпътстващи документи към ФК- АРП* |
| 13. | Наличие на достатъчно подробна и подходяща **обосновка на изчислението на разходите** от гледна точка на общия размер на разходите за постигане на преследваните цели и от гледна точка на разходите по дейности и под-дейности, като има такива. |  |  |  | *Съпътстващи документи към ФК – Технически спецификации, КСС, оферти от доставчици, друга представена информация по преценка на кандидата* |
| 14 | Проектът отговаря на условията за приложим режим на **държавна помощ,** разписан в Насоките за кандидатстване, съгласувани по реда на чл. 26, ал.3 от ЗУСЕФСУ. |  |  |  | *Декларация за държавна помощ* |
| 15 | **Анализа на търсенето** - Доказана надеждност на анализа на търсенето въз основа на реалистични оценки и в съответствие с основните демографски тенденции и промени в съответния сектор, с който се обосновават необходимостта от проекта и цялостният капацитет на съоръженията по проекта |  |  |  | *Съпътстващи документи към ФК- Проучване за осъществимост/Предпроектно проучване – Анализ на търсенето* |
| 16. | Проектното предложение съдържа данни за извършени оценка на съответствието, **доклад по ОВОС или извършена преценка за необходимостта от ОВОС, включително**  **съответствие на ОВОС и ОС със специфичните консервационни цели** и за инвестиционни проекти е приложена Декларация по Натура 2000 **(*когато е приложимо*).**  В случай, че проектът попада в обхвата на Директива 2011/92/ЕС на Европейския парламент и на Съвета, е приложена оценка на въздействието върху околната среда или процедура по проучване и оценката на алтернативните решения е взета надлежно въз основа на изискванията на посочената директива;  Анализът на въздействието върху околната среда отговаря на съответните критерии за осигуряване на информация за инвестиционни проекти. Информацията, която е от значение и се отнася до въздействие върху околната среда е в съответствие с приложимите мерки и условия за предотвратяване, намаляване или възможно най-пълно отстраняване на предполагаемите неблагоприятни последствия, посочени в Становището по екологична оценка на ПТС на министъра на околната среда и водите; Решението по ОВОС/ОС е валидно;  Дейности се осъществяват при зачитане на стандартите и приоритетите на Съюза в областта на климата и околната среда и не биха нанесли значителни вреди на екологичните цели по смисъла на член 17 от Регламент (ЕС) 2020/852 на Европейския парламент и на Съвета (DNSH principle), както и в съответствие на проекта с приложимите секторни директиви в областта на околната среда: Директива 2000/60/ЕО на Европейския парламент и на Съвета от 23 октомври 2000 година за установяване на рамка за действията на Общността в областта на политиката за водите. |  |  |  | *Съпътстващи документи към ФК -Документация във връзка с ОВОС, DNSH и Натура 2000* |
| 18. | **Финансовият анализ**, включително основните показатели от финансовия анализ: финансовата норма на възвръщаемост (ФНВ) на инвестицията и финансовата нетна настояща стойност (ФННС), изчислението на нетните приходи и резултатът от него, тарифната стратегия и достъпността *(ако е приложимо),* и финансовата жизнеспособност (устойчивост) отговарят на съответните критерии за осигуряване на информация за инвестиционни проекти. |  |  |  | *Съпътстващи документи към ФК – Анализ разходи-ползи, Въпросник за самооценка* |
| 19. | Информацията, която е от значение и се отнася до приспособяването към изменението на климата и смекчаването на последиците от него, както и до устойчивостта на бедствия отговаря на съответните критерии за осигуряване на информация за инвестиционни проекти.  Проектът гарантира постигането на **климатичната устойчивост** на инфраструктурните инвестиции, чиято очаквана продължителност е най-малко 5 години. |  |  |  | *Съпътстващи документи към ФК -Документация във връзка с ОВОС, DNSH и Натура 2000*  *C (2021) 5430 окончателен Известие на комисията Технически насоки за климатична устойчивост на инфраструктурните проекти в периода 2021-2027 г.* |
| 20. | Финансовият план е основан на реалистична програма за физическо изпълнение, разработен е в детайли, бенефициентът е предвидил приемливи **източници за финансиране** на недопустими разходи, собствено съфинансиране и за управление на проекта. |  |  |  | *Съпътстващи документи към ФК – Анализ разходи-ползи, Счетоводни финансови отчети на кандидата, Писма от финансиращи институции* |
| 21. | **Графикът за изпълнението на проекта** (*или на съответния етап от проекта, в случай че изпълнението е по-дълго от програмния период*), включително на дейностите възложени чрез обществени поръчки по ЗОП или ПМС №№160/2016 г.., е надежден и осъществим при отчитане на съответните рискове и отговаря на съответните критерии за осигуряване на информация за инвестиционни проекти. |  |  |  | *ФК, Раздел График на проекта Съпътстващи документи към ФК – Анализ на чувствителността и риска* |
| 22. | Дейностите по проекта не са пряко засегнати от мотивирано становище на Комисията по отношение на **нарушение по член 258 от ДФЕС**, което излага на риск законосъобразността и правилността на разходите или качеството на изпълнение на проекта. |  |  |  | *https://ec.europa.eu/atwork/applying-eu-law/infringements-proceedings/infringement\_decisions/* |

* 1. **Критерии за техническа и финансова оценка**

| N | Критерий | Макс. Брой точки | Източник на проверка |
| --- | --- | --- | --- |
| І | **Икономическа и финансова стабилност на кандидата и капацитет на кандидата в инвестиционни проекти и управление** | **35** |  |
| 1 | **Коефициент на рентабилност на печалбата преди лихви, данъци и амортизации – EBITDA** (2021, 2022 и 2023 г.) | **10** | *Отчет за приходите и разходите за 2021, 2022 и 2023 г.*  *Коефициентът на рентабилност на EBITDA = (Раздел А, т. I “Приходи от оперативна дейност”, ред „Общо за група I”(код 15000) от приходната част на ОПР за съответната финансова година минус Раздел А, т. I “Разходи за оперативна дейност”, ред „Общо за група I” (код 10000) от разходната част на ОПР за съответната финансова година плюс „Разходи за амортизация и обезценка на дълготрайни материални и нематериални активи” (код 10410) от разходната част на ОПР за съответната финансова година) делено на Ред „Нетни приходи от продажби“ от приходната част на ОПР за съответната година (код 15100).*  *Коефициентът за предходните три финансови години (2021, 2022 и 2023 г.) се изчислява като претеглен сбор от коефициентите за трите години, взети със следната относителна тежест по години: 2021 г. - 20%, 2022 г. – 30% и 2023 г. – 50%. (Формула 1)* |
|  | Претегленият коефициент на рентабилност на EBITDA на предприятието е ≥ 0,15 | 10 |  |
|  | Претегленият коефициент на рентабилност на EBITDA на предприятието ≥ 0,12 < 0,15 | 8 |  |
|  | Претегленият коефициент на рентабилност на EBITDA на предприятието ≥ 0,09 < 0,12 | 6 |  |
|  | Претегленият коефициент на рентабилност на EBITDA на предприятието ≥ 0,06 < 0,09 | 4 |  |
|  | Претегленият коефициент на рентабилност на EBI  TDA на предприятието ≥ 0,03 < 0,06 | 2 |  |
|  | Претегленият коефициент на рентабилност на EBITDA на предприятието < 0,03 | 0 |  |
| 2 | **Коефициент на задлъжнялост (2023 г.)** | **10** | *Счетоводен баланс за 2023 г.*  *Ред „Общо за раздел В“ (код 07000) от раздел В „Задължения“ от пасива на баланса делено на ред „Сума на актива“ (код 04500) от актива на баланса.(Формула 2)* |
|  | Коефициент на задлъжнялост на предприятието  ≤ 0,4 | 10 |  |
|  | Коефициент на задлъжнялост на предприятието  > 0,4 ≤ 0,6 | 8 |  |
|  | Коефициент на задлъжнялост на предприятието  > 0,5 ≤ 0,6 | 6 |  |
|  | Коефициент на задлъжнялост на предприятието  > 0,6 ≤ 0,7 | 4 |  |
|  | Коефициент на задлъжнялост на предприятието  > 0,7 ≤ 0,8 | 2 |  |
|  | Коефициент на задлъжнялост на предприятието  > 0,8 | 0 |  |
| 3 | **Съпоставимост между собствения капитал за 2023 г. на кандидата и стойността на заявените общи допустими разходи по проекта** | **5** | *Счетоводен баланс за 2023 г.*  *Ред „Общо за раздел А“ (код 05000) от раздел А „Собствен капитал“ от пасива на баланса разделен на заявените общо допустими разходи по проекта. (Формула 3)* |
|  | Стойността на собствения капитал на кандидата към стойността на заявените общи допустими разходи по проекта стойността на заявените общи допустими разходи по проекта > 2 | 5 |  |
|  | Стойността на собствения капитал на кандидата към стойността на заявените общи допустими разходи по проекта стойността на заявените общи допустими разходи по проекта ≥ 1,8 < 2 | 5 |  |
|  | Стойността на собствения капитал на кандидата към стойността на заявените общи допустими разходи по проекта стойността на заявените общи допустими разходи по проекта ≥ 1,6 < 1,8 | 4 |  |
|  | Стойността на собствения капитал на кандидата към стойността на заявените общи допустими разходи по проекта стойността на заявените общи допустими разходи по проекта ≥ 1,4 < 1,6 | 3 |  |
|  | Стойността на собствения капитал на кандидата към стойността на заявените общи допустими разходи по проекта стойността на заявените общи допустими разходи по проекта ≥ 1,2 < 1,4 | 2 |  |
|  | Стойността на собствения капитал на кандидата към стойността на заявените общи допустими разходи по проекта стойността на заявените общи допустими разходи по проекта ≥ 1 < 1,2 | 1 |  |
|  | Стойността на собствения капитал на кандидата към стойността на заявените общи допустими разходи по проекта стойността на заявените общи допустими разходи по проекта < 1 | 0 |  |
| 4 | **Инвестиционна дейност на кандидата (2021, 2022 и 2023 г.)** | **5** | *Общо инвестиции свързани със закупуване на нови ДМА и ДНА е сумата от ред „Машини, производствено оборудване и апаратура“ (код 6220, колона 2) и ред „Концесии, патенти, лицензии, търговски марки, програмни продукти и други подобни права и активи“ (код 6120, колона 2) от Справката за нетекущите (дълготрайните) активи за 2021, 2022 и 2023 г. разделени на от заявената безвъзмездна финансова помощ по проекта (Формула 4)* |
|  | Кандидатът е реализирал общо инвестиции свързани със закупуване на ДМА (машини, производствено оборудване и апаратура) и ДНА (патенти, лицензии, търговски марки, програмни продукти и др.) през последните три години на стойност ≥80% от заявената безвъзмездна финансова помощ по проекта. | **5** |  |
|  | Кандидатът е реализирал общо инвестиции свързани със закупуване на ДМА (машини, производствено оборудване и апаратура) и ДНА (патенти, лицензии, търговски марки, програмни продукти и др.) през последните три години на стойност ≥70% от заявената безвъзмездна финансова помощ по проекта. | **4** |  |
|  | Кандидатът е реализирал общо инвестиции свързани със закупуване на ДМА (машини, производствено оборудване и апаратура) и ДНА (патенти, лицензии, търговски марки, програмни продукти и др.) през последните три години на стойност ≥60% от заявената безвъзмездната финансова помощ по проекта. | **3** |  |
|  | Кандидатът е реализирал общо инвестиции свързани със закупуване на ДМА (машини, производствено оборудване и апаратура) и ДНА (патенти, лицензии, търговски марки, програмни продукти и др.) през последните три години на стойност ≥50% от заявената безвъзмездната финансова помощ по проекта | **2** |  |
|  | Кандидатът е реализирал общо инвестиции свързани със закупуване на ДМА (машини, производствено оборудване и апаратура) и ДНА (патенти, лицензии, търговски марки, програмни продукти и др.) през последните три години на стойност ≥40% от заявената безвъзмездната финансова помощ по проекта | **1** |  |
|  | Кандидатът е реализирал общо инвестиции свързани със закупуване на ДМА (машини, производствено оборудване и апаратура) и ДНА (патенти, лицензии, търговски марки, програмни продукти и др.) през последните три години на стойност <40% от заявената безвъзмездна финансова помощ по проекта, или  Кандидатът не е представил информация относно реализирани инвестиционни дейности през последните три години. | 0 |  |
| 5 | **Участие в инвестиционни проекти финансирани по програми на ЕС, норвежкия фонд** | **5** | *Декларация за държавни помощи*  *ИСУН 2020*  *Формуляр за кандидатстване, „Допълнителна информация необходима за оценка на проектното предложение“* |
|  | Кандидатът няма приключили и/или в изпълнение договори за безвъзмездна помощ | 5 |  |
|  | Кандидатът има един приключил и/или в изпълнение договор за безвъзмездна помощ | 3 |  |
|  | Кандидатът има два приключили и/или в изпълнение договора за безвъзмездна помощ | 1 |  |
|  | Кандидатът има три или повече приключили и/или в изпълнение договори за безвъзмездна помощ | 0 |  |
| ІІ | **Ефект от изпълнението на проекта** | **35** |  |
| 1 | **Изменение на обработените интермодални единици (контейнери/полуремаркета) вследствие на инвестицията по проекта** | **18** | *Обработени ИМЕ средногодишно за първите 5 години след реализация на проекта* ***минус*** *обработените ИМЕ през 2023 г.* ***делено*** *на обработените ИМЕ през 2023 г.* ***умножено по 100.*** *(Формула 5)*  *Обработени ИМЕ през 2023 г. от Справка за обработените товари през 2023 г., подписана от кандидата (по образец)*  *Обработени ИМЕ средногодишно за първите 5 години след реализация на проекта е среден брой обработени ИМЕ от 1-ва до 5-та г. включително от таблица Прогнозен товарооборот с проекта на Финансовия анализ – финансов модел.*  *Забележка: Взима се под внимание обосноваността на прогнозите от Анализ на търсенето с приложени доказателства за това – договори, споразумения, писма за намерения.* |
|  | Изменение на обработените ИМЕ ≥ 25% | **18** |  |
|  | Изменение на обработените ИМЕ ≥ 20% < 25 % | **15** |  |
|  | Изменение на обработените ИМЕ ≥ 15% < 20 % | **12** |  |
|  | Изменение на обработените ИМЕ ≥ 10% < 15 % | **9** |  |
|  | Изменение на обработените ИМЕ ≥ 5% < 10 % | **6** |  |
|  | Изменение на обработените ИМЕ < 5 % | **3** |  |
|  | Изпълнението на проекта не води до увеличаване на обработените ИМЕ или такива няма да се обработват | **0** |  |
| 2 | **Изменение на товарите по ЖП вследствие на инвестицията по проекта** | **12** | *Товарите по ЖП средногодишно за първите 5 години след реализация на проекта* ***минус*** *товари по ЖП през 2023 г.* ***делено*** *на товари по ЖП през 2023 г****. умножено по 100. (Формула 6)***  *Товари по ЖП през 2023 г. от Справка за обработените товари през 2023 г., подписана от кандидата (по образец)*  *Товари по ЖП средногодишно за първите 5 години след реализация на проекта е среден брой товари по ЖП от 1-ва до 5-та г. включително от таблица Прогнозен товарооборот с проекта на Финансовия анализ – финансов модел.*  *Забележка: Взима се под внимание обосноваността на прогнозите от Анализ на търсенето с приложени доказателства за това – договори, споразумения, писма за намерения.* |
|  | Изменение на товарите по ЖП вследствие на реализация на проекта ≥ 25% | **12** |  |
|  | Изменение на товарите по ЖП вследствие на реализация на проекта ≥ 20% < 25 % | **10** |  |
|  | Изменение на товарите по ЖП вследствие на реализация на проекта ≥ 15% < 20 % | **8** |  |
|  | Изменение на товарите по ЖП вследствие на реализация на проекта ≥ 10% < 15 % | **6** |  |
|  | Изменение на товарите по ЖП вследствие на реализация на проекта ≥ 5% < 10 % | **4** |  |
|  | Изменение на товарите по ЖП вследствие на реализация на проекта < 5 % | **2** |  |
|  | Изпълнението на проекта не води до увеличаване на товарите по ЖП | **0** |  |
| 3 | **Вътрешна норма на възвръщаемост на проекта след помощта на ЕС за 25 годишен период** | **5** | *Формуляр за кандидатстване, „Допълнителна информация необходима за оценка на проектното предложение“ – Приложение – Анализ разходи ползи – Финансов анализ с финансов модел в excel формат*  *Нетната настояща стойност се определя по следната формула:*  n  **NPV** = \_S0\_\_ + \_\_S1\_\_ + \_\_Sn\_\_  t=0 (1+i)0 (1+i)1 (1+i)n  *където:*  *St - салдо на средствата по паричните потоци към момента t (нетен паричен поток);*  *at - финансов дисконтова норма, избрана за нуждите на финансовия анализ от 4%.*  *Вътрешната норма на възвръщаемост (FRR| е дефинирана като норма на дисконтиране, при която нетната настояща стойност на инвестициите е равна на нула:*  *n*  *NPV = Σ St/ (1+ FRR)t= 0*  *t=0*  *Забележка: Вътрешна норма на възвръщаемост се изчислява чрез стандартна функция на Excel (fn IRR). (Формула 7)* |
|  | Норма на възвръщаемост на проекта с помощта на ЕС за 25 год. период ≥ 11,5%. | 5 |  |
|  | Норма на възвръщаемост на проекта с помощта на ЕС за 25 год. период ≥ 9,00% < 11,5% | 4 |  |
|  | Норма на възвръщаемост на проекта с помощта на ЕС за 25 год. период ≥ .7,5% < 9,0% | 3 |  |
|  | Норма на възвръщаемост на проекта с помощта на ЕС за 25 год. период ≥ 5% < 7,5% | 2 |  |
|  | Норма на възвръщаемост на проекта с помощта на ЕС за 25 год. период ≥ 5% | 1 |  |
| ІІІ | **Приоритизиране на проекта** | **20** |  |
| 1 | **Местоположение на обекта (точките са с натрупване)** | **15** | *Формуляр за кандидатстване, т. 1 „Основни данни“ и*  *„Допълнителна информация необходима за оценка на проектното предложение“* |
|  | Терминалът е разположен в по-слабо развит регион | 10 |  |
|  | Терминалът е разположен на основната или широкообхватната TEN-Т мрежа | 5 |  |
|  | Терминалът не отговаря на нито едно от посочените условия | 0 |  |
| 2 | **Комплексност на проекта** | **5** | *Формуляр за кандидатстване, т. 1 „Основни данни“* |
|  | Проектното предложение включва двете приоритетни дейности | 5 |  |
|  | Проектът включва едва приоритетна дейност (задължителна условие за разглеждане на проектното предложение) | 0 |  |
|  | **Общо** | **90** |  |

1. В случай на разминаване между текстовете, водещ е текстът на български език. [↑](#footnote-ref-1)
2. В случай че документите са представени на чужд език, то те задължително следва да бъдат придружени от превод на български език. [↑](#footnote-ref-2)